170 MISSIONS DIPLOMATIQUES 



Ces (rois personnaiges gouvernent tout ce grand empire, mais ilz debvroieiit 

 estrc quattre comme ilz seront de brief. F^e plus puissant de tous est Ini- 

 braliim Bassa, contre lequel personne n'oseroit dire ung seul mot. Après 

 que nous les avions salués comme frères et amis du Roi, l'on at apporté 

 au milieu d'entre nous une scabelle, et sur icelluy ung grand rond plat 

 d'argent, en forme d'une petitte table , ayant ung peu de concavité au ventre 

 et es extrémilez; l'on at apporté du pain qu'at esté mis sur ledict plat, 

 près de chascun de nous. Après on a couvert ung linge de soye de diverses 

 couleurs sur le sein des Basses, et ung aultre sur le nostre. Suyvant ce, 

 l'on a donné à laver, premier à Imbrahim, après à Ayas, à Cassim, au 

 seigneur Iliérosme, et finallement à moy, Cornille Scepperus. On at ap- 

 porté des petits ronds plats, semblables à ceulx qu'on est accoustunié à 

 remplir de vinaigre pour manger le poisson en Allemaigne, lesquelz plats 

 contenoyent des concombres confits en vinaigre, et aulcunnes roses con- 

 fites. L'on a donné à chascun de nous une pétille serviette et, à chascun 

 de nous deux, ung couteau, et à tous sa cuillière, qui estoit de bois :sur- 

 quoy Imbrahim Bassa nous déclara que les Turcqz n'usoyent daultres 

 cuillieres que de bois. Après on apporta ung plat plein de chair de ghelines, 

 qui estoient divisées et froiddes, et lors Imbrahim Bassa nous fist com- 

 mandement de manger : ce que je fis, encore que mon apetit fust très-petit. 

 Ledict plat osté, on apporta ungaullre plein de diverses oiseaulx; après, 

 ung aultre avecq des ghelines entières; et lors qu'on apporloit quelque 

 plat, l'on descouvroit tousiours le précédent. Après, on apporta aulcuns 

 services de ris au citrons, cuis avecq pommes de granade, aultres avecq 

 du sucqre, et tinablement aulcuns oultres, que lors on apporta à boire à 

 Imbrahim Bassa dans ung vaisseau de pierre turcquoise, qui ostoit sur 

 ung plat d'argent. Tandis qu'il beuvoyt, les Basses et nous demeurions 

 assis. Après, l'on apporta à boire aux Basses et à nous, dans une couppe 

 d'argent, qui estoit sur ung plat semblablement d'argent : cestoit de l'eau 

 douce qu'ilz appellent sorbeth. Imbrahim me pressa souvent affin que je 

 mangasse, disant que, ne fust esté pour l'amour de nous, il n'eust aul- 

 cunement mangé; et se tournant vers moy : vous estes, dict-il, honteux et 

 pensif. Je respondois, pour ce que je sçavoye ceste hipocrisie leur estre 



